[image: image1.png]


ŠAKIŲ RAJONO SAVIVALDYBĖS TARYBA

SPRENDIMAS

DĖL RAJONO SAVIVALDYBĖS NEGYVENAMŲJŲ PATALPŲ, ESANČIŲ ŠAKIUOSE, V. KUDIRKOS G. 104, NUOMOS SUTARTIES SUDARYMO NAUJAM TERMINUI

2014 m. spalio 23 d. Nr. T-

Šakiai


Vadovaudamasi Lietuvos Respublikos civilinio kodekso 6.482 straipsnio 1 dalimi, Lietuvos Respublikos vietos savivaldos įstatymo 16 straipsnio 2 dalies 26 punktu, Valstybės ir savivaldybių turto valdymo, naudojimo ir disponavimo juo įstatymo 12 straipsnio 1 dalimi ir 15 straipsnio 8 dalimi, rajono savivaldybės tarybos 2003 m. vasario 20 d. sprendimo Nr. 26 „Dėl savivaldybės ilgalaikio materialiojo turto nuomos“ 3.8 punktu ir atsižvelgdama į individualios įmonės Vidos Gustienės įmonės 2014 m. rugsėjo 8 d. prašymą, rajono savivaldybės taryba nusprendžia:


1. Sudaryti naujam pusės metų terminui rajono savivaldybei nuosavybės teise priklausančių 59,61 kv. m ploto negyvenamųjų patalpų, esančių Šakiuose, V. Kudirkos g. 104 (Nekilnojamojo daikto kadastrinių matavimų byloje Nr. 84/159 pastato šifras – 2B2/p; patalpų indeksai – 1-4, 1-5, 1-6, unikalus pastato Nr. 8493-6001-9017), nuomos sutartį su individualia įmone Vidos Gustienės įmone.


2. Pavesti rajono savivaldybės administracijos direktoriui, sudarant nuomos sutartis, vadovautis Lietuvos Respublikos finansų ministro 2014 m. rugsėjo 30 d. įsakymu Nr. 1K-306 patvirtintomis Nuompinigių už valstybės ilgalaikio ir trumpalaikio materialiojo turto nuomą skaičiavimo taisyklėmis bei pasirašyti minėtų patalpų nuomos sutartį.

„DĖL RAJONO SAVIVALDYBĖS NEGYVENAMŲJŲ PATALPŲ, ESANČIŲ ŠAKIUOSE, V. KUDIRKOS G. 104, NUOMOS SUTARTIES SUDARYMO NAUJAM TERMINUI“ PROJEKTO

2014 m. spalio 15 d. Nr. VL-1347

Šakiai


1. Parengto projekto tikslai ir laukiami rezultatai: sudaryti su individualia įmone Vidos Gustienės įmone negyvenamųjų patalpų, esančių Šakiuose, V. Kudirkos g. 104, nuomos sutartį naujam terminui. Už išnuomotas negyvenamąsias patalpas bus gaunamas nuomos mokestis.


2. Projekto rengimo metu gauti specialistų vertinimai ir išvados: gautas rajono savivaldybės administracijos Šakių seniūnijos pritarimas sudaryti nuomos sutartį naujam terminui.


3. Galiojantys aktai (tarybos, mero, direktoriaus), kuriuos reikėtų pakeisti ar panaikinti, priėmus sprendimą pagal teikiamą projektą: ---


4. Kiti, projekto rengėjų nuomone, reikalingi paaiškinimai: 2004 m. lapkričio 23 d. Savivaldybės ilgalaikio materialiojo turto nuomos sutartis su individualia įmone Vidos Gustienės įmone galioja iki 2014 m. lapkričio 23 d. Vidos Gustienės įmonė išsinuomotas patalpas naudoja komercinei veiklai. Nuomos sutarties naujas terminas nustatomas nuomininkui pageidaujant, kaip su tvarkingai įvykdžiusiu pagal nuomos sutartį prisiimtas pareigas. 


Artimiausiu metu bus parengta ir rajono savivaldybės tarybai pateikta nauja rajono savivaldybės materialiojo turto nuomos tvarka, kurioje planuojama nustatyti ribotą 10-ies metų laikotarpio (įskaitant nuomos termino pratęsimą) savivaldybės turto nuomos terminą. Vidos Gustienės įmonė rajono savivaldybei priklausančias negyvenamąsias patalpas nuomojasi nuo 1999 m. lapkričio 22 d., t.y. jau 15 metų. Todėl nuomos sutartį su Vidos Gustienės įmone siūlome sudaryti pusės metų laikotarpiui ir jos daugiau nepratęsti, o skelbti naują nuomos konkursą.

